How to Dismantle an Atomic Bomb

How to Dismantle an Atomic Bomb — ირლანდიური როკ-ჯგუფ U2-ს მეთერთმეტი სტუდიური ალბომი. ისევე როგორც წინა დისკი, 2000 წლის All That You Can't Leave Behind, ეს ალბომიც კომერციულად წარმატებული იყო, ორიენტირებული იყო როკის ტრადიციულ საფუძვლებზე. განსაკუთრებით ამას დიდი მნიშვნელობა ჰქონდა 90-იანი წლების ელექტრონული და ალტერნატიული მუსიკის ექსპერიმენტების შემდეგ. ალბომის პროდიუსერია სტივ ლილიუაიტი, მაგრამ პროდიუსერის სკამს მისი ჩაწერის მსვლელობისას ჯგუფთან წარსულში ნამუშევარი სხვა პროდიუსერებიც იკავებდნენ.

ბონოს თქმით, ეს არის ”ჯგუფის პირველი როკ ალბომი”. მიუხედავად იმისა, რომ ეს არ არის კონცეპტუალური დისკი, თემები მაინც ტრიალებს სიყვარულისა და ომის, მშვიდობისა და ჰარმონიის ირგვლივ.

ალბომმა How to Dismantle an Atomic Bomb და მისმა სინგლებმა მიიღეს 8 გრემი, ყველა იმ კატეგორიაში, რომელშიც ეს ნამუშევრები წარდგენილი იყო. დისკი გაიყიდა 10 მილიონი ასლის ოდენობით.

 ისტორია 

2003 წელს ბონომ ახსენა, რომ ერთ-ერთ ახალ სიმღერას ეწოდება Full Metal Jacket, რომელიც ”ყველა როკ სიმღერის დედაა” და ”ახალი ალბომის ჩაწერის საბაბიც”. ეს სიმღერა იყო Vertigo.

ალბომის დემო ვერსიამ, რომელიც ეჯის საკუთრება იყო, მოპარული იქნა საფრანგეთში, 2004 წლის ივლისში. თუმცა, მასში მოქცეული დემო-ვერსიები საკმაოდ დაუსრულებელ სახეს ატარებდნენ. ჯგუფის განცხადებით, ისინი გამოსცემდნენ ამ ალბომს, თუკი იგი გაჟონავდა ინტერნეტში. რამდენიმე თვის შემდეგ ალბომმა თავად გაჟონა ინტერნეტში, მაგრამ ეს უკვე იყო დასრულებული ვარიანტი და არა - ეჯის მოპარული დისკი.

ადამ კლეიტონის თქმით, ეს ალბომი ”საგიტარო ალბომია”. სიმღერის უმრავლესობა, მისივე მტკიცებით, ჯგუფის ძველ მასალასთან უფრო არის ახლოს.

2004 წლის ბოლოს ინტერნეტში მოხვდა Mercy, ალბომის ჩაწერიდან დარჩენილი სიმღერა.

ალბომის გამოცემას მოჰყვა წარმატებული ტური Vertigo Tour.

 ტური 

საკონცერტო ტურნე Elevation დაიწყო 2001 წლის 24 მარტს და დასრულდა იმავე წლის 2 დეკემბერს. მთლიანად იგი შედგებოდა სამი ეტაპისგან და შეიცავდა 113 კონცერტს. ამან ჯგუფს მოუტანა 110 მილიონი დოლარი. სხვადასხვა ქალაქში U2 რამდენიმე კონცერტს მართავდა.

 ყდა 

ალბომის გაფორმებაში გამოყენებულია აეროპორტის ფოტოსურათები. ისინი შარლ დე გოლის საერთაშორისო აეროპორტში (პარიზი) გადაიღო ცნობილმა ფოტოგრაფმა ანტონ კორბეინმა. მუსიკალური ვიდეოს Beautiful Day მცირე ნაწილი სწორედ აქ იქნა გადაღებული.

სიმღერების სია

Fast Cars წარმოადგენს დამატებით სიმღერას იაპონურ, გაერთიანებულ სამეფოსა და ირლანდიურ გამოცემებში. სინგლში All Because of You შეტანილია მისი განსხვავებული ვერსია.

 პერსონალი 

 ბონო – ვოკალი, გიტარა
 The Edge – გიტარა, კლავიშები, ვოკალი
 ადამ კლეიტონი – ბას გიტარა
 ლარი მალენი – დასარტყმელი საკრავები, პერკუსია

 ჩარტები და სერტიფიცირებები 
ყოველკვირეული ჩარტები

 ჩარტი უმაღლესიპოზიციაავსტრალიის ალბომების ჩარტი1ავსტრიის ალბომების ჩარტი1კანადის ალბომების ჩარტი1ჩეხეთის ალბომების ჩარტი1ჰოლანდიის ალბომების ჩარტი1ფინეთის ალბომების ჩარტი1საფრანგეთის ალბომების ჩარტი1საბერძნეთის ალბომების ჩარტი3ირლანდიის ალბომების ჩარტი1იაპონიის ალბომების ჩარტი4ახალი ზელანდიის ალბომების ჩარტი1პოლონეთის ალბომების ჩარტი1ესპანეთის ალბომების ჩარტი6ბრიტანეთის ალბომების ჩარტი1აშშ Billboard 2001

სერტიფიცირებები

 რესურსები ინტერნეტში 
ინფორმაცია ალბომის შესახებ U2.com-ზე

 სქოლიო 

კატეგორია:U2-ს ალბომები
კატეგორია:2004 წლის ალბომები
კატეგორია:Island Records-ის ალბომები
კატეგორია:გრემის ჯილდო საუკეთესო როკ-ალბომისთვის
კატეგორია:ალბომები სტივ ლილიუაიტის პროდიუსერობით